"khona kunomsebenzi omkhulu makuyiso isiphiwo, angike ngithi nje wena njengoba usebenza lomsebenzi fanele ucele ukuthi kube yisiphiwo sakho ungaqheli kuwo. uyabona uma usebenze into kufanele uyicelele uzimisele. mina ngiyaye ngenze utshwala ngicele ngibonge ngikhulume nabadala. wena uphike ngokubonela mina uphike nje ngokwenza kuyaphela, ngiphupha kuqala uma labelungu bezofika, ngesikhathi bezofika ngatshela intombazane yami ukuthi kunabelungu bazofika.ngiyaphupha ebusuku mbezoza nabantu ngibabone, ngibona umlungu ngibone nabantu mangilele. kunenyoni ehlala phezu kwendlu makukhona ozayo, ithi ‘sawubona sawubona’ noma kanjani kuba khona ofikayo. "ukuphuma kwelanga ekuseni kuveza ubuhle bezwe, kukhala izinyoni zitshikoza, ziculela ukubona ubuhle bezwe, kwename namathole etshakadula, kanti ke nathi thina bantu sithokozela ukubungaza impilo ngobumnandi bayo kanye nesilethela khona. kodwa ke futhi ukusa akugcini ngokuphuma kwelanga, ngoba siyavuka ekuseni izulu lidinwe liveva, libafazi bedube inyama. injabulo yokuphuma kwelanga iphikiswa izinyembezi ezifika nokuduma kwezulu, kuqhume isililo kwembathwe amatshali, sisale sikhexe ungenzansi. injalo njeke impilo, ayinasiqiniseko sokuthi sizovuka kube njalo ngakusasa, asazi noma lizophuma ilanga kugqashiye amathole, noma lizothukuthela lize nezikhukhula zezinyembezi nomunyu kanye nosizi.